VNT อย่างงี้ก็ได้เหรอ? ผถห.ใหญ่แจงไม่ขอแสดงความเห็นข่าวขายหุ้น
VNT อย่างงี้ก็ได้เหรอ? ผถห.ใหญ่แจงไม่ขอแสดงความเห็นข่าวขายหุ้น
13 ธ.ค. 2559

อย่างงี้ก็ได้เหรอ? ผู้ถือหุ้นใหญ่ VNT “โซลเวย์ ไวนิล โฮลดิ้ง เอจี” ชี้แจงไม่ขอแสดงความเห็นข่าวขายหุ้น หลังตลท.สอบถามเกี่ยวกับข่าวดังกล่าว
บริษัท วีนิไทย จำกัด (มหาชน) หรือ VNT ระบุว่า ตามที่ตลาดหลักทรัพย์แห่งประเทศไทยได้ขอให้บริษัทชี้แจงเกี่ยวกับข่าวที่อ้างว่า บริษัท โซลเวย์ ไวนิล โฮลดิ้ง เอจี (Solvay Vinyls Holding AG) ซึ่งเป็นผู้ถือหุ้นรายใหญ่ของบริษัทอยู่ระหว่างการพิจารณาขายหุ้นซึ่งถือในบริษัทนั้น บริษัทได้ติดต่อและได้รับแจ้งจาก โซลเวย์ เอส.เอ. ว่า โซลเวย์ เอส.เอ. มีนโยบายที่จะไม่แสดงความเห็นใดๆ กับข่าวที่เกิดขึ้น จึงยังไม่มีการรายงานใดๆ เกี่ยวกับเรื่องดังกล่าว ทั้งนี้ หากมีความคืบหน้าเป็นประการใด โซลเวย์ เอส.เอ. จะแจ้งให้บริษัททราบ และบริษัทจะแจ้งให้ทราบต่อไป             
อนึ่งก่อนหน้านี้ตลาดหลักทรัพย์ได้ให้ VNT ชี้แจงเกี่ยวกับกรณีดังกล่าวมาแล้วครั้งหนึ่ง โดยนายบรูโน มารี โจเซฟ ฟาน เดอร์ วีเลน กรรมการผู้จัดการ VNT เปิดเผยว่า ตามที่ตลาดหลักทรัพย์แห่งประเทศไทย ได้ขอให้บริษัทชี้แจงข่าวที่ว่าบริษัท โซลเวย์ ไวนิล โฮลดิ้ง เอจี (Solvay Vinyls Holding AG) ซึ่งเป็นผู้ถือหุ้นรายใหญ่ของบริษัท ได้ดำเนินขั้นตอนการขายหุ้นบริษัทที่ผู้ถือหุ้นถืออยู่นั้นบริษัทได้รับทราบข่าวดังกล่าวข้างต้น อย่างไรก็ดี บริษัทยังไม่ได้รับข้อมูลเพิ่มเติมใดๆ ในเรื่องดังกล่าว ในการนี้บริษัทจะติดต่อผู้ถือหุ้นรายใหญ่หากมีความคืบหน้าใดๆ และจะแจ้งให้ทางตลาดหลักทรัพย์ทราบต่อไป